《虎丘》
宋代·叶茵

心境空时喜地偏，杖藜来勘点头禅。
重门锁住海心石，一剑截开冰底天。
谁记珣珉曾院宇，尚传吴越共山川。
阑风剩月知人意，塔影松声落坐边。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。